WAT Woord van die week: konkoksieArgieffoto Woord: konkoksie Betekenis: Middel, gewoonlik ‘n vloeibare mengsel, berei uit verskillende bestanddele, en vir die oningewyde dikwels van onbekende of twyfelagtige aard of van geheimsinnige werking — veral toegepas op geneesmiddels of magiese middels: Ek wil gan weer daardie konkoksie van die tronk vir goormaag hê nie (H.S. v. Blerk: Kas, 1966, 31). Nie onkruid is hierdie mooi kruidjie nie, maar bestanddeel in baie konkoksies vir verskeie soorte kwale (F. Linde in Rooi, 1965, 89). Waar kom dit vandaan? Uit Engels concoction, uit Latyn concoquere “om saam te kook, saam te laat verouder” Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.